Maksym Koval. Maksym AnatoliyovychKoval (; 1992-yil 9-dekabrda tugʻilgan) — ukrainalik professional futbolchi, Sheriff Tiraspol jamoasida darvozabon sifatida oʻynaydi. Klublardagi faoliyati. Metalurh Zaporizhzhia FK. Koval Metalurh Zaporizhzhiani maktabini bitirgan. Birinchi marta 2009-yilning 26-iyulida asosiy jamoa zaxirasiga kiritilgan. 1-noyabr kuni Ukraina Premyer-ligasining 12-tur uchrashuvida maydonga tushgan. 3:0 hisobidagi g‘alabada darvozasi daxlsizligini saqlab qolgan. „Metallurg“ning koʻp oʻyinlarida asosiy tarkibda maydonga tusha boshladi. 19 ta o‘yinda atigi 23 ta gol o‘tkazib yuborgan. Dynamo Kyiv. Debyut mavsumidan soʻng, 16 yoshidayoq Kovalga Kiyevning „Dynamo“si qiziqish bildirgan. 2010—2011-yilgi mavsum uchun atigi 3 ta oʻyinga shartnoma imzoladi. 2014—2015: Hoverla Ujgorodga ijara. 2014-yilning 6-avgustida Koval Hoverla Uzhgorodga ijaraga berildi. 2015-yilning 3-martida „Dynamo“ning qishki yig‘inida ishtirok etganidan so‘ng, Koval mavsum oxirigacha Hoverlada ijarada oʻynashi maʼlum bo‘ldi. 2015—2016: Odense Boldklubga ijara. 2015-yilning 30-avgustida Koval Daniyaning Odense Boldklubiga bir mavsumga ijaraga berildi. 2017—2018: Deportivo La Coruñaga ijara. 2018-yilning 20-yanvarida Koval Ispaniya La Ligasining Deportivo La Coruña klubiga ijara asosida qo‘shildi. 2018—2019: Al-Fatehga ijara. 2018-yilning 23-iyulida Koval 2018—2019-yilgi mavsumni Saudiya Arabistoni Professional Ligasining Al-Fateh klubida ijarada oʻtkazishi eʼlon qilindi. Al Fateh. Ijara muddati tugagach, Al-Fateh Kovaln Kiyevning „Dynamo“sidan sotib olishga muvaffaq boʻldi va darvozabon bilan 3 yillik shartnoma imzoladi. 2022-yilning 30-iyunida shartnomasi tugaganidan keyin klubni tark etdi. Sheriff Tiraspol. 2022-yil 13-avgustda Sheriff Tiraspol Koval bilan shartnoma tuzganligini eʼlon qildi. Xalqaro faoliyati. Koval 2011-yilning iyun oyida Oʻzbekiston va Fransiyaga qarshi oʻyinlar uchun milliy terma jamoaga chaqirilgan, biroq bu oʻyinlarning birortasida ham maydonga tushmadi. 2012-yilning 1-iyunida Avstriyaga qarshi oʻrtoqlik oʻyinida (2:3, magʻlubiyat) tarkibga kiritildi. Koval 2012-yil Ukraina terma jamoasining oʻz maydonida boʻlib oʻtadigan UEFA Yevro-2012 turniri uchun tarkibiga kiritildi.